CELEX: 22005D0085
Language: sk
Date: 2005-06-10 00:00:00
Title: Rozhodnutie Spoločného výboru EHP č. 85/2005 z 10. júna 2005, ktorým sa mení a dopĺňa príloha XXI (Štatistika) k Dohode o EHP

13.10.2005   
            
            
               SK
            
            
               Úradný vestník Európskej únie
            
            
               L 268/19
            
         
      ROZHODNUTIE SPOLOČNÉHO VÝBORU EHP č. 85/2005
   z 10. júna 2005,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 69/2005 z 29. apríla 2005 (1).
            
         
               (2)
            
            
               Nariadenie Komisie (ES, Euratom) č. 116/2005 z 26. januára 2005 o spracovaní vrátenia platieb DPH nezdaniteľným osobám a zdaniteľným osobám, pokiaľ ide o činnosti oslobodené od dane na účely nariadenia Rady (ES, Euratom) č. 1287/2003 o zosúladení hrubého národného dôchodku v trhových cenách (2), sa má začleniť do dohody.
            
         
               (3)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Za bod 19q [nariadenie Rady (ES) č. 1222/2004] prílohy XXI k dohode sa vkladá tento bod:
   
               „19r.
            
            
               
                  32005 R 0116: nariadenie Komisie (ES, Euratom) č. 116/2005 z 26. januára 2005 o spracovaní vrátenia platieb DPH nezdaniteľným osobám a zdaniteľným osobám, pokiaľ ide o činnosti oslobodené od dane na účely nariadenia Rady (ES, Euratom) č. 1287/2003 o zosúladení hrubého národného dôchodku v trhových cenách (Ú. v. EÚ L 24, 27.1.2005, s. 6).
               Ustanovenia nariadenia sa na účely tejto dohody upravujú takto:
               Toto nariadenie sa neuplatňuje na Lichtenštajnsko.“
            
         Článok 2
   Znenia nariadenia (ES, Euratom) č. 116/2005 v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 11. júna 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. júna 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 239, 15.9.2005, s. 59.
   
      (2)  Ú. v. EÚ L 24, 27.1.2005, s. 6.
   
      (3)  Nie sú uvedené žiadne ústavné požiadavky.